open-index/open-wikipedia-markdown huggingface dataset:
Saint-Quentini ringkond

**Saint-Quentini ringkond** on ringkond Prantsusmaal Hauts-de-France'i piirkonnas Aisne'i departemangus. Ringkond koosneb 126 vallast. Seal elas 126 102 inimest 2022. aastal.

Ringkond asub departemangu loodeosas.

## Koosseis
### Kantonid

Saint-Quentini ringkonda kuuluvad järgmised kantonid:

* Bohain-en-Vermandois' kanton (31 valda)
* Ribemonti kanton (52 valda)
* Saint-Quentini 1. kanton (25 valda)¹
* Saint-Quentini 2. kanton (11 valda)¹
* Saint-Quentini 3. kanton (9 valda)¹
¹Saint-Quentini vald on kantonis vaid osaliselt

### Vallad

Saint-Quentini ringkonnas on järgmised vallad 1. jaanuaril 2024 (sulgudes INSEE koodid):

## Juhtimine
Alamprefektid (*sous-préfets*):
*1800-1813 Charles Duuez
*1813-1815 Pierre Catineau Laroche
*1815 Pierre Catineau Laroche 
*1815 Charles-Édouard de Montozon
*1823 Emmanuel Louis Joseph Rouzé
*1839–1841 Claude-Marius Vaïsse
*1841–1848 François Balland
*1849 Jean-Baptiste Migneret
*1849-1851 Léon Berger	
*1851-1852 Alexandre Chèvremont
*1852-1853 Symphor Boittelle
*1853 Félix Lowasy de Loys de Loinville
*1853-1856 Emile Paul Rostan d'Ancézune
*1856-1858	Paul Odent
*1864-1866 Charles Grachet
*1866-1870 Louis Locré de Saint-Julien
*1885 Paul Joseph Boudier
*2006-2013 Jacques Destouches
*2013-2016 Jean-Jacques Boyer
*2016-2019	Magali Daverton
*2019-2024	Corinne Minot
*2024- Anthmane Aboubacar

## Viited
Márton Dárdai

**Márton Dárdai** (sündinud 12. veebruaril 2002 Berliinis) on Saksamaal sündinud Ungari jalgpallur, kes mängib keskkaitsjana Saksamaa esiliigaklubis Hertha BSC ja Ungari jalgpallikoondises.

Herthasse on ta kuulunud alates 2012. aastast. Klubi põhimeeskonnas debüteeris ta Saksamaa kõrgliigas 7. novembril 2020 mängus FC Augsburgi vastu. Saksamaa kõrgliigas lõi ta esimese värava 12. veebruaril 2023 mängus Mönchengladbachi Borussia vastu. Hooajal 2022/23 jäi Hertha Saksamaa kõrgliigas viimasele kohale ning alates järgmisest hooajast on ta klubiga mänginud Saksamaa esiliigas.

Aastatel 2018–2023 mängis Dárdai Saksamaa noortekoondistes, kuid otsustas 2024. aasta jaanuaris Ungari koondise kasuks.. Ungari jalgpallikoondises tegi ta debüüdi 22. märtsil 2024 sõprusmängus Türgi vastu. Ta kuulus Ungari koondisse 2024. aasta Euroopa meistrivõistlustel.

Ta sündis Saksamaal Ungari vanemate perekonnas. Tema isa Pál Dárdai on jalgpallitreener ja Ungari koondise endine poolkaitsja. Tema vennad Palkó ja Bence on samuti jalgpallurid.

## Viited
Foix' ringkond

**Foix' ringkond** on ringkond Prantsusmaal Oksitaania piirkonnas Ariège'i departemangus. Ringkond koosneb 113. vallast. Seal elas 48 272 inimest 2022. aastal.

Ringkond asub departemangu lõuna ja kaguosas.

## Koosseis
### Kantonid

Foix' ringkonda kuuluvad järgmised kantonid:

* Foix' kanton (6 valda)
* Haute-Ariège'i kanton (46 valda)
* Pamiers' 1. kanton (3 valda 14-st)
* Pays d'Olmesi kanton (1 vald 23-st)
* Sabarthèsi kanton (29 valda)
* Val d'Ariège'i kanton (28 valda)

### Vallad

Foix' ringkonnas on järgmised vallad 1. jaanuaril 2024 (sulgudes INSEE koodid):

## Viited
Elmo Kassin

**Elmo Kassin** (sündinud 13. oktoobril 1969 Otepääl) on eesti endine murdmaasuusataja.

Kassin võistles esmakordselt rahvusvahelisel areenil 1989. aasta juunioride maailmameistrivõistlustel Vangis, kus ta võitis NSVL-i teatevõistkonnaga kuldmedali. Oma esimesel maailmakarikavõistluste etapil suusatas ta 1991. aasta märtsis Lahtis, kus ta lõpetas 30 km distantsi vabasõidus 47. kohal. Hooajal 1991-92 lõpetas ta kolm korda punktitabelis ja saavutas maailmakarika üldarvestuses oma parima koha, 32. koha. Oma parima individuaalse maailmakarika koha saavutas ta Thunder Bays, kus ta saavutas 30 km vabasõidis viienda koha. Tema parimad tulemused 1992. aasta taliolümpiamängudel Albertville'is olid 18. koht jälitussõidus ja kümnes koht teatevõistkonnaga. 1993. aasta maailmameistrivõistlustel Falunis saavutas ta 10 km klassikasõidus 46., jälitussõidus 35. ja 50 km vabasõidus 29. koha. 4 x 10 km teatevõistluses saavutas ta 15. koha. 1994. aasta taliolümpiamängudel Lillehammeris saavutas ta 16. koha 30 km vabasõidus ja 11. koha teatesõidus. 1995. aasta maailmameistrivõistlustel Thunder Bays saavutas ta jälitussõidus 56., 10 km klassikasõidus 49. ja 50 km vabasõidus 34. koha. Tema parimad tulemused 1997. aasta maailmameistrivõistlustel Trondheimis olid 32. koht jälitussõidus ja 11. koht teatesõidus. Tema viimased rahvusvahelised võistlused olid 1998. aasta taliolümpiamängudel Naganos. Seal saavutas ta 10 km klassikasõidus 58., järgnevas jälitussõidus 43. ja teatesõidus kümnenda koha.

## Välislingid

*[Elmo Kassin [ROK]-i veebilehel]
*[Elmo Kassin [FIS]-i veebilehel]
*Elmo Kassin Olympedia.org veebilehel
*Elmo Kassin Sports-Reference.com veebilehel
*[Elmo Kassin ammutab tarkust Liidu koondise päevikutest ([Eesti Päevaleht] 23.04.1996)]
*[Elmo Kassini saatuslik valik ([Postimees] 7. veebruar 2003)]
*[Endine Eesti suusaäss remondib Hollywoodis villasid ([Eesti Ekspress] 4.06.2012)]
Väravavaht (jäähoki)

**Väravavaht** on jäähokis eripositsioon, kelle ülesandeks on oma meeskonna värava kaitsmine ja vastasvõistkonna skoorimisvõimaluste tõrjumine. Ta tegutseb viie väljakumängija taga ning tema mängustiil ja varustus erinevad teistest mängijatest oluliselt.

## Ülesanded ja mängustiil
Väravavaht on ainus mängija, kes tavaliselt jääb kogu kohtumise ajaks jääle. Vajadusel võib teda siiski vahetada — igal meeskonnal on koosseisus ka varuväravavaht. Teatud olukordades, näiteks vastasmeeskonna ootel karistuse (*delayed penalty*) korral, võib väravavaht jäält lahkuda, et anda ruumi kuuendale väljakumängijale, andes meeskonnale ajutise arvulise ülekaalu. See kestab seni, kuni meeskond kas lööb värava või vastasvõistkond saab llitri kontrolli alla.

Kuigi väravavahi põhieesmärk on oma värava kaitsmine, võib ta osaleda ka rünnaku ülesehitamises — eriti, kui suudab kiiresti ja täpselt litri meeskonnakaaslastele edasi anda. NHL-is mänginud Martin Brodeur (New Jersey Devils) oli tuntud osava litrikäsitluse poolest. Samuti oli selle poolest kuulus Ron Hextall.

## Ajalooline taust
Jäähoki varajases ajaloos — 19. sajandi lõpus ja 20. sajandi alguses — ei tohtinud väravavahid põlvili laskuda. Sellegipoolest kasutasid paljud seda võtet reeglitest hoolimata. Ottawa Senatorsi väravavaht Clint Benedict sai hüüdnimeks *Praying Benny* sagedase põlvitamise tõttu. 20. sajandil hakkas väravavahtide mängustiil järk-järgult muutuma: püstine stiil taandus ning 1990. aastate lõpuks domineeris butterfly ehk liblikastiil. Kirk McLean oli üks viimaseid väljapaistvaid püsti mängivaid NHL-i väravavahte.

Erilise ja ebatavalise stiiliga oli Dominik Hašek — 1990. aastate üks silmapaistvamaid väravavahte. Tema stiili nimetatakse *flopperiks*. See põhineb intensiivsel liikumisel, paindlikkusel ja kiiretel refleksidel — Hašek kasutas tõrjeteks kogu keha, liikudes pidevalt nii vertikaalselt kui horisontaalselt.

## Tuntud väravavahte
* Martin Brodeur
* Dominik Hašek
* Patrick Roy
* Ron Hextall
* Henrik Lundqvist
* Pekka Rinne
* Vladislav Tretjak

## Vaata ka

* Väravavahi mask

## Viited
Jäähokikepp

**Jäähokikepp** ehk **hokikepp** on jäähokis kasutatav spordivahend, millega juhitakse ja lüüakse litrit jääl. Keppide valmistamisel kasutatakse erinevaid materjale ning nende suuruse ja kuju suhtes kehtivad mitmed reeglid, et need oleksid mänguks sobivad. Väravavahtide kepid erinevad väljakumängijate omast ning aja jooksul on keppide disain ja materjalid jäähoki ajaloos oluliselt arenenud.

## Viited

## Vaata ka
* Hokilitter
Ründaja (jäähoki)

**Ründaja** on jäähokis ründepositsioon, ning ründajaid on kolm liiki:

Vasakäär on ründaja, kes paikneb rünnakusuunas keskründajast vasakul.

Keskründaja on ründaja, kes asub kahe ääremängija – vasakääre ja paremääre – vahel.

Paremäär  on ründaja, kes paikneb rünnakusuunas keskründajast paremal.

## Viited
Mycteria

***Mycteria*** on toonekurglaste sugukonda kuuluv lindude perekond.

Keskmise suurusega toonekurglased. Sulestik on mustvalge. Toidu otsimiseks kasutavad kompimist. Pesitsevad kolooniates, kolmekuuse pesitsusperioodi jooksul kasvatavad suureks 2–4 poega.

Perekonda kuulub neli liiki:
* ehis-toonekurg (*Mycteria leucocephala*)
* muda-toonekurg (*Mycteria americana*)
* rand-toonekurg (*Mycteria cinerea*)
* roosa-toonekurg (*Mycteria ibis*)

## Viited
Kaari Saarma

**Kaari Saarma** (sündinud 3. märtsil 1974 Tallinnas) on eesti fotograaf ja molekulaarbioloog. Ta on uurinud ivermektiini ja hüdroksüklorokviini kasutamise võimalusi COVID-19 ravis.

## Haridus
Ta on lõpetanud Helsingi Ülikooli molekulaarbioloogia magistrikraadiga, seejärel töötanud sealsamas teadlase ja õppejõuna ning avaldanud ka teadustöö. Tema haridus võimaldab tal analüüsida teadusuuringuid ja meditsiinilisi artikleid, kuigi ta ei ole arst.

Saarma on töötanud sõltumatu teadlasena, keskendudes koroonapandeemia ajal ravimite uurimisele ja teadusinfo levitamisele. Ta on koostanud ulatuslikke artikleid, näiteks "Kriisist väljumise tervikplaan", mis käsitleb COVID-19 ravivõimalusi ja protokolle.

## Tegevus koroonapandeemia ajal
2020.–2022. aastal pälvis Saarma avalikkuse tähelepanu, kui ta sõltumatu uurijana uuris ja propageeris ivermektiini ja hüdroksüklorokviini (HCQ) kasutamist COVID-19 ravis. Ta on kritiseerinud peavoolumeedia ja ametkondade seisukohti, väites, et need ravimid on ohutud ja tõhusad, kui neid kasutatakse õigesti. Saarma on avaldanud artikleid portaalides nagu Objektiiv ja Teadusuudis, samuti kommenteerinud teadusajakirjanduse ja ametlike uuringute puudusi, näiteks Oxfordi ülikooli ivermektiini uuringut, mida ta pidas hilinenuks ja ebaeetiliseks.

Ta osales ka meeleavaldusel "Suur meeleavaldus vaba ühiskonna kaitseks" Tallinnas, rõhutades, et vastuseis sundvaktsineerimisele ei võrdu vaktsiinivastasusega. Samal aastal saatis ta avaliku kirja ERR-ile, Tanel Kiigele ja Üllar Lannole, osutades väidetavatele faktivigadele meedias ja ametlikes teadaannetes.

Samuti oli Saarma üks eestvedajaid Põhjamaade, Balti riikide ja Ühendkuningriigi teadlaste ning tervishoiuekspertide pöördumises, mis käsitles COVID-19 mRNA vaktsiinide ohutuse ja kvaliteedi küsimusi.

Saarma seisukohti COVID-19 ravi ja vaktsiinide kohta on kritiseeritud peavoolumeedias, sealhulgas Eesti Ekspressis ja Delfis, kus on väidetud, et tema väited ivermektiini kohta on eksitavad või ei vasta teaduslikele standarditele. Saarma on omalt poolt süüdistanud meediat kallutatud kajastuses ja teadusliku debati puudumises.

## Töökäik
Kaari Saarma on enne koroonapandeemiat olnud vabakutseline fotograaf.

## Isiklikku
Kaari Saarma ema on Kirke Saarma (1949-, sünd. Burman), kauaaegne Estonia baleriin, ja isa molekulaarbioloog ja Eesti Teaduste Akadeemia president Mart Saarma.

Tema isapoolsed vanavanemad olid Tartu Riikliku Ülikooli arstiteaduskonna professorid Valve Erika Saarma ja Jüri Saarma. Emapoolne vanaisa Karl Burman noorem oli akvarellist, vanavanaisa Karl Burman vanem arhitekt ja maalikunstnik ning vanavanaonu Paul Burman maalikunstnik.

Tema vend Jüri Saarma on ärijuht.

## Viited
Vasakäär (jäähoki)

**Vasakäär** on jäähoki mängijapositsioon. Vasakäär on ründemängija, kelle algpositsioon on ründesuunas vaadatuna keskründajast vasakul. Teisel pool keskründajat paikneb paremäär.

## Tuntud vasakääri

## Viited
Paremäär (jäähoki)

**Paremäär** on jäähoki mängijapositsioon. Paremäär on ründemängija, kelle algpositsioon on ründesuunas vaadatuna keskründajast parema. Teisel pool keskründajat paikneb vasakäär.

## Tuntud paremääri

## Viited
Keskründaja (jäähoki)

**Keskründaja** ehk *tsenter* on jäähokimängija positsioon. Keskründaja on ründemängija, kelle algpositsioon paikneb kahe ääremängija – vasakääre ja paremääre – vahel.

## Mängustiil
Keskmängija on ründaja, kes tavaliselt teeb kõik lauavõtmised ning kellel on mängus suurim kaitsevastutus. Ta toimib sageli sillana rünnaku ja kaitse vahel. Keskmängijalt oodatakse head ülevaadet kogu jäähokiväljakust ning oskust litrit kiiresti ja täpselt ääremängijatele edasi mängida. Seetõttu on tal sageli rohkem resultatiivseid sööte kui teistel ründajatel, kuigi erandeid esineb.

20. sajandi alguses, mil söödumäng polnud veel nii arenenud, oli keskmängija tihti peamiselt väravakütt. Näideteks sellest mängustiilist on Frank McGee, Russell Bowie, Ernie Russell, Joe Malone ja Tommy Smith.

## Tuntud keskründajaid

## Viited
Kaitsja (jäähoki)

**Kaitsja** on üks jäähoki mängupositsioonidest. Väljakul on tavaliselt kaks kaitsjat, kes paiknevad ründajate taga.

## Mängustiil
Kaitsja peamine ülesanne on kaitsetöö – takistada vastasmeeskonna rünnakuid ning hoida oma värav puhtana. See ei välista aga osalemist rünnakutes ning erinevate kaitsemängijate mängustiilid võivad märkimisväärselt erineda. Näiteks Rod Langway oli tuntud kui tugevalt kaitsev mängija, samas kui Phil Housley paistis silma ründava stiiliga. Kui meeskond on arvulises ülekaalus ja tegutseb ründetsoonis, tegutseb kaitsja sageli söödu jagajana sinise joone lähedal – kas söötes litri meeskonnakaaslastele või sooritades otsetõrje väravale.

## Tunnustus
NHL-is antakse igal hooajal alates 1953/54. aastast välja James Norris Memorial Trophy, millega tunnustatakse liiga parimat kaitsemängijat. Kõige enam – kaheksa korda järjest aastatel 1968–1975 – on selle auhinna võitnud Bobby Orr. Nicklas Lidström ja Doug Harvey on mõlemad saanud selle tunnustuse seitsmel korral.

## Tuntud kaitsjad

## Viited
Nice'i ooperiteater

**Nice'i ooperiteater** (prantsuse keeles **Opéra de Nice**, ka **Opéra Nice Côte d'Azur**) on ooperiteater Prantsusmaal, Nice'i linnas, aadressil 4–6 Rue Saint-François de Paule. 

Ooperiteater asub vanalinna (Vieux Nice) südames, vaid mõnekümne meetri kaugusel Vahemere rannikust, tuntud Promenade des Anglais’ alguse lähedal.

## Ajalugu
Nice'i ooperiteatri ajalugu ulatub 18. sajandisse. Algne puidust teatrihoone valmis 1776. aastal ja seda tunti Théâtre Royal'i nime all. 1826. aastal ehitati selle asemele kivist hoone, mis teenis linna kultuurielu kuni 1881. aastani.

23. märtsil 1881 puhkes teatris tulekahju, mis sai alguse gaasilekke tagajärjel lavalaternate süttimisest etenduse "Lucia di Lammermoor" ajal. Põlengus hukkus üle 60 inimese. Hoone hävis peaaegu täielikult.

Praegune ooperimaja ehitati samale kohale ja avati 1885. aastal. Selle projekteeris arhitekt François Aune, kes oli töötanud ka Pariisi ooperimaja arhitekti Charles Garnier' assistendina. Uus teater ehitati uusbarokses stiilis ja osa vanast kujundusest säilitati. 

Nice’i ooperiteater avati pärast tulekahju uuesti 7. veebruaril 1885 Giuseppe Verdi "Aida" ooperietendusega.

## Viited
Rand-toonekurg

**Rand-toonekurg** (*Mycteria cinerea*) on toonekurglaste sugukonda kuuluv linnuliik.

## Välimus
Rand-toonekurg on 95–100 cm pikk. Tiiva pikkus on 450–503 mm, nokk 23 cm. Kaalub 3 kg. Varbad on pikad ja laiad, et mitte mutta vajuda. Isaslind on suurem ja pikema nokaga.

Sulestik on valge, lennusuled on mustad rohelise läikega. Hundsulestikus on valged suled kollakamad. Nägu, otsmik ja pealagi on sulgedeta ja tumepunased. Valjasribal ja kurgupiirkonnas on mustad laigud. Silmaümbrus on eredamat tooni. Nokk on kollane. Jalad on roosad. Silmad on tumepruunid.

Noorlinnud on kahvatumad, peas on rohkem sulgi ja sulgedeta kehaosad on tuhmkollased.

## Levik
Elavad Lõuna-Vietnamis, Kambodžas, Malaisias, Sumatral, Jaaval ja Sulawesil.

Elavad peamiselt rannikul, kuid ka järvede ja kalatiikide ääres, padurates ning riisipõldudel. Neid võib kohata merest kuni 50 km kaugusel. Mõnikord toituvad inimasustuse lähedal.

## Toitumine
Toituvad 10–23 cm pikkustest mudahüpikutest, kuid ka väikestest kaladest, madudest ja konnadest.

Otsivad toitu mudast. Toidu leidmiseks kasutavad tavaliselt kompimist, vahel ka nägemist.

## Pesitsemine
Pesitsevad kolooniates. Pesa on puu otsas 6–12 m kõrgusel, vahel üle 30 m kõrgusel. Pesa sarnaneb hallhaigru omale, kuid on ehitatud jämedamatest okstest. Mõned pesad on väiksemad ja nii hõredad, et paistavad läbi.

Tavaliselt pesitsevad kuival perioodil. Kurnas on 1–4 muna mõõtmetega 67 × 46 mm.

## Looduslikud vaenlased
Rand-toonekure mune ja poegi söövad varaanid, hele-merikotkad, valgepea-purihaukad ja võrkpüütonid.

## Viited

## Välislingid
Jäähokikiiver

**Jäähokikiiver** on varustusese, mida hokimängijad kasutavad pea kaitsmiseks vigastuste eest. Kuni 1960. aastateni mängiti jäähokit üldiselt ilma kiivrita, ka väravavahid ei kandnud peakaitseid. Oluline pööre toimus 1959. aastal, kui Montreal Canadiensi väravavaht Jacques Plante sai mängu ajal litri näkku ning naasis jääle treeningutel kasutatud näomaskiga. Väljakumängijatest oli üks esimesi kiivrikandjaid kaitsemängija Leonard "Red" Kelly, kes 1960. aastatel osales kampaanias loosungiga ”Kelly plays it safe” – see aitas 1964. aastal Kanadas kohalikes liigades kehtestada kiivrikohustuse.

Euroopas muutusid levinuks Jofa kiivrid ning Rootsis tõi Sven Tumba turule Spaps-kiivri, millele järgnes kiivrikohustus alates 1962. aastast. Peagi muutus kiivri kandmine tavapäraseks kogu maailmas – välja arvatud NHL-is. Isegi pärast traagilist juhtumit, kus Minnesota North Starsi mängija Bill Masterton suri mängu käigus saadud peavigastuse tõttu (1968), ei suudetud NHL-is kiivrikohustust kehtestada. Suurem läbimurre tuli 1970. aastatel, mil CCM tutvustas oma HT2-kiivrimudelit. Alles 1979. aastal, kui NHL liitus WHA-ga, kehtestas liiga president John Ziegler kiivrikandmise nõude kõigile uutele mängijatele. Siiski lubati neil mängijatel, kes olid alustanud karjääri enne seda reeglit, jätkata ilma kiivrita – viimasena kasutas seda erandit Craig MacTavish, kes lõpetas karjääri 1997. aastal. Pärast kiivrikohustuse kehtestamist on kiivrid muutunud märgatavalt turvalisemaks ning näiteks Rootsis on kiivritel nüüd kohustuslik kasutada ka visiiri.

## Viited

## Vaata ka

* Väravavahi mask
* Hokilitter
Lohede koda

**"Lohede koda"** (inglise "House of the Dragon") on Ameerika Ühendriikide telesari. Telesari põhineb George R. R. Martini raamatul "Tuli ja veri" (inglise "Fire & Blood"), mis on osa "Jää ja tule laul" romaanisarjast.

Sarja tegevus leiab aset 200 aastat enne "Troonide mängus" toimunud sündmusi.

## Osad

## Viited
Bystré

**Bystré** on mitme asula nimi.

## Tšehhi
***[[Bystré (Svitavy ringkond)|Bystré]]** on linn Tšehhis Pardubice maakonnas Svitavy ringkonnas.
***[[Bystré (Rychnov nad Kněžnou ringkond)|Bystré]]** on küla ja vald Tšehhis Hradec Králové maakonnas Rychnov nad Kněžnou ringkonnas.
***[[Bystré (Mochtíni vald)|Bystré]]** on küla Tšehhis Plzeňi maakonnas Klatovy ringkonnas Mochtíni vallas.
***[[Bystré (Stárkov)|Bystré]]** on küla Tšehhis Hradec Králové maakonnas Náchodi ringkonnas Stárkovi linna haldusalas.

## Slovakkia
***[[Bystré (Vranov nad Topľou ringkond)|Bystré]]** on küla ja vald Slovakkias Prešovi maakonnas Vranov nad Topľou ringkonnas.
Bystré (Svitavy ringkond)

**Bystré** (saksa keeles *Bistrau*) on linn Tšehhis Pardubice maakonnas Svitavy ringkonnas. Bystré asub Svitavyst umbes 16 km lõunaedelas ja Brnost ligikaudu 52 km põhjaloodes.

Bystrét on esmamainitud 1200. aastal. Bystré sai linnaõigused 14. sajandil kuningas Karl IV valitsusajal. Kolmekümeaastases sõjas sai linn rängalt kannatada.

Bystré vanalinn on alates 1. novembrist 1990 ajalooline linnakaitseala.

## Viited
Vervinsi ringkond

**Vervinsi ringkond** on ringkond Prantsusmaal Hauts-de-France'i piirkonnas Aisne'i departemangus. Ringkond koosneb 160. vallast. Seal elas 69 339 inimest 2022. aastal.
Ringkond asub departemangu kirdeosas.

## Koosseis
### Kantonid

Vervinsi ringkonda kuuluvad järgmised kantonid (sh üks vaid osaliselt):

* Guise'i kanton (45 valda)
* Hirsoni kanton (26 valda)
* Marle'i kanton (23 valda 65-st)
* Vervinsi kanton (66 valda)

### Vallad

Vervinsi ringkonnas on 1. jaanuari 2024 seisuga järgmised vallad (sulgudes INSEE kood):

## Juhtimine
Alamprefektid:
*1815 Valéry de Vismes
*1870-1871 Charles Thomson
*1925-1934 Edmond Toucas-Massillon
*1990 Jean-Michel Arlie
*1991–1993 Pierre Gévart
*1993–1996 François Lobit
*1996–1998 Marc Marfort
*1998–2000 Bruno Triquenaux
*2000-2002 Christian Colin	
*2002-2004 Jacky Hautier
*2004-2006 Anne Bruant-Bisson
*2006-2008 Évelyne Guyon
*2008-2012 Élodie Sches
*2012-2013	Claude Ballade
*2013-2015 Odile Bureau
*2015-2017 Dominique Babski
*2018-2021 Sonia Hasni
*2021-2023 Benoît Ready
*2024- Ophélie Ragueneau-Greneau

## Viited
NBC News

**NBC News** on Ameerika Ühendriikide televõrgustiku NBC uudistetoimetus. NBC News kuulub gruppi NBCUniversal Media Group, mis on NBCUniversali osa, mis omakorda on osa konglomeraadist Comcast. Alates 2023. aastast on NBC Newsi juht ehk president Rebecca Blumenstein. NBCUniversali alla kuuluvad ka ööpäevaringne uudistekanal MSNBC, äriuudistekanalid CNBC ja CNBC World ja Briti Sky News.

NBC News lasi aastal 1940 eetrisse Ameerika Ühendriikide esimese regulaarse uudistesaate. Stuudio asub New Yorgis aadressil 30 Rockefeller Plaza. NBC toodab õhtust uudistesaadet "NBC Nightly News", maailma esimest hommikust uudistesaadet "Today" ja pühapäevahommikust jutusaadet "Meet the Press". NBC Newsil on veebipõhine arhiiv 70 aasta vältel filmitud materjaliga. NBC Newsi veebileht on NBCNews.com.

## Viited

## Välislingid
* Koduleht
Chlumec (Ústí nad Labemi ringkond)

**Chlumec** (saksa keeles *Kulm*) on linn Tšehhis Ústí maakonnas Ústí nad Labemi ringkonnas. Chlumec asub Ústí nad Labemi kesklinnast ligi 8 km loodes.

Asulat on esmamainitud 993. aastal. Linnaõigused anti Chlumecile 1521. aastal. Kuuenda koalitsiooni sõja ajal toimus 29.–30. augustil 1813 Chlumeci lähedal Kulmi lahing, milles Prantsuse väed Vene-Preisi-Austria vägedelt lüüa said. Raudteeühenduse sai Chlumec 1871. aastal.

## Viited
Arnold Koger

**Arnold Voldemar Koger** (kuni 1938 **Arnold Voldemar Kogger**; 19. august 1902 Viljandi – 2. oktoober 1992 Stockholm) oli Eesti sõjaväelane (leitnant, 1934).

Ta osales Vabadussõjas Viljandi kooliõpilaste pataljoni koosseisus, pärast Sõjakooli lõpetamist teenis kaadriohvitserina 4. Üksikus Jalaväepataljonis.

Eesti Ohvitseride Kogu Rootsis liige, 1986 valiti Vabadussõja veteranina auliikmeks.
Jüri Peinar

**Jüri Peinar** (sündinud 18. juulil 1942) on Eesti ajakirjanik.

Jüri Peinar töötas 1966–1998 aastatel Punases Tähes, Viru Sõnas ja Virumaa Teatajas nii ajakirjaniku, vastutava väljaandjana ja peatoimetajana.

1997 aasta lõpus müüs ta oma osaluse aktsiaseltsis Viru Press ja lahkus ametist. Peale Peinari aktsiamüüki läks Virumaa Teataja aktsiate kontrollpakk Heldur Tõnissoni omaduses oleva AS Postimehe kätte.

## Viited
Jaan Roo

**Jaan Roo** (kuni 9. septembrini 1940 **Jaan Roose**; 23. juuni 1906 Sangaste vald – 16. veebruar 1992 Saue) oli Eesti sõjaväelane (kapten, 1940).

Ta lõpetas 1928 Sõjakooli ja 1940 Sõjaväe Tehnikakooli käsirelvaklassi.

Teenis 3. Üksikus Jalaväepataljonis Valgas.

Teenis 22. territoriaalkorpuses ja 8. Eesti laskurkorpuse 7. diviisis (alampolkovnik), Eesti NSV-s Saku sovhoosi direktor, alates 1957. aastast ajakirja Tehnika ja Tootmine peatoimetaja.
Gaza sektori humanitaarkriis

:*Vaata ka: [[Gaza genotsiid]].*

**Gaza humanitaarkriis** on Gaza sektoris Gaza sõjast tingitud humanitaarkriis. Gaza sektorit ähvardavad näljahäda ja tervishoiusüsteemi kokkuvarisemine. Pärast sõja algust kehtestas Iisrael Gazale blokaadi ning piirkonnas tekkis puudus kütusest, toidust, ravimitest, veest ja hügieenitarvetest. Elektri kättesaadavus kukkus 90%, mille tõttu tekkisid probleemid haiglates ja kanalisatsioonisüsteemis ning töötamast lakkasid vee magestamiskeskused. Ekspertide hinnangul on oht haiguspuhanguteks, kuna haiglad on ülerahvastatud.

Iisraeli rünnakud on Gaza taristu sisuliselt hävitanud. Gaza tervishoiuministeeriumi andmetel hukkus sõja esimese kuuga üle 4000 lapse. ÜRO peasekretär Antonio Guterrese hinnangul on Gazast saanud "laste surnuaed". Mais 2024 sõnas Ameerika Ühendriikide Rahvusvahelise Arengukoostöö Agentuuri (USAID) juht Samantha Power, et olukord Gazas on halvem kui kunagi varem.

Kogu Gaza humanitaarolukorra kokkuvarisemise eest on hoiatanud organisatsioonid, nagu Piirideta Arstid, Rahvusvaheline Punane Rist, UNICEF, Maailma Terviseorganisatsioon, ÜRO Arenguprogramm, ÜRO Rahvastikufond ja Maailma Toiduprogramm.

Märtsist mai lõpuni 2025 oli Iisraeli blokaad täielik, pärast seda hakkas riik Gazasse lubama abi vastuolulise Gaza Humanitarian Foundationi kaudu. Pärast seda on paljud abisaajad abi saamisel hukkunud. Juulis 2025 oli 100% gazalastest "kõrge toidupuuduse" ning 20% "katastroofilise toidupuuduse" käes.

## Vaata ka
* Gaza sõja ohvrid
* Kollektiivne karistamine
* Defitsiit (meditsiin)
* Dehüdratsioon
* Kõhnumine
* Näljahäda
* Iisraeli blokaad humanitaarabile Gaza sektorisse
* Iisraeli blokaad Gaza sektoris (2023–)
* Gaza ujuvkai
* Gaza genotsiid
* Humanitaarabi Gaza sõjas
* Õigus veele ja kanalisatsioonile
* Nälg
* Rahvusvaheline abi palestiinlastele
* Alatoitumine
* Lihasatroofia
* Palestiina genotsiidisüüdistus
* Tagakiusamine
* Rünnakud põgenikelaagritele Gaza sõjas
* Näljutamine
* Sõjakuriteod Gaza sõjas
* 2022.–2023. aasta ülemaailmne toidukriis

## Viited
Chlumec

**Hostomice** on mitme Tšehhi asula nimi.

***[[Chlumec (Ústí nad Labemi ringkond)|Chlumec]]** on linn Tšehhis Ústí maakonnas Ústí nad Labemi ringkonnas.
***[[Chlumec (Český Krumlovi ringkond)|Chlumec]]** on küla ja vald Lõuna-Tšehhi maakonnas Český Krumlovi ringkonnas.
***[[Chlumec (Olešníki vald)|Chlumec]]** on küla Tšehhis Lõuna-Tšehhi maakonnas České Budějovice ringkonnas Olešníki vallas.
***[[Chlumec (Dačice)|Chlumec]]** on küla Tšehhis Lõuna-Tšehhi maakonnas Jindřichův Hradeci ringkonnas Dačice linna haldusalas.
Jaak Varik (noorem)

**Jaak Varik** (8. november 1916 Tartu – 6. juuli 1941 Kiviõli) oli Eesti metsavend.

Ta lõpetas 1935 Jõhvi gümnaasiumi, lõpetas 1936 Sõjakooli, õppis 1936 Tartu Ülikooli õigusteaduskonnas ja 1940 lõpetas Sõjaväe Tehnikakooli.

Teenis (ajateenijana) 2. Suurtükiväegrupis ja rühmaülemana 1. Suurtükiväegrupis Narvas.

Sõjaväest (territoriaalkorpuse 627. kergesuurtükiväepolk) ebasobiva sotsiaalse päritolu tõttu (vaimulik Jaak Variku poeg) välja arvatud, töötas Kiviõlis lukksepana. Metsavend, langes haavatuna punaste kätte ja piinati surnuks.
Harald Nuiamäe

**Harald Nuiamäe** (5. mai 1909 Albu vald, Järvamaa – 17. september 1944 Luunja vald, Tartumaa) oli Eesti sõjaväelane (nooremleitnant, 1940) ja raudteelane.

Ta õppis 1928–1931 (lõpetas) Jäneda Põllutöökeskkoolis, 1934–1935 (lõpetas) Sõjakooli aspirantide klassis ja 1942 Tartu Ülikooli põllumajandusteaduskonnas.

Teenis 1931–1932 2. ja 1. Suurtükiväegrupis (velsker, reamees). Reservohvitser (1936 lipnik, 1940 nooremleitnant). Pärast Sõjakooli lõpetamist teenis raudteel. Teenis Saksa sõjaväes alates 1941, langes 20. Eesti Diviisi 46. Rügemendi koosseisus.

Abikaasa alates 1939 Felita-Marianne Vellak (1918–1993).
Vesiculomyces

***Vesiculomyces*** on pilvikulaadsete seltsi kuuluv perekond seeni.

## Liike
**[[Vesiculomyces citrinus]]*

## Välislingid
*
Vesiculomyces citrinus

***Vesiculomyces citrinus*** on pilvikulaadsete seltsi kuuluv seeneliik.

Seen kasvab okaspuudel. Selle sünonüüm on *Gloiothele citrina*.

## Välislingid
*
Gloiothele lactescens

***Gloiothele lactescens*** on pilvikulaadsete seltsi kuuluv seeneliik.

Seen kasvab enamasti niiskes keskkonnas tammepuidul.

## Välislingid
*
Määrus Jaan Poska nimelise stipendiumi kohta Tartu Ülikooli Õigusteaduskonna juures

**Määrus Jaan Poska nimelise stipendiumi kohta Tartu Ülikooli Õigusteaduskonna juures** on Asutava Kogu poolt 10. detsembril 1920 vastuvõetud seadus.

Seadusega asutati Tartu Ülikooli õigusteaduskonna juurde Jaan Poska nimeline riiklik stipendium. Stipendiumi suurus vastas riigiteenijate XXI palgaastmele (II rajoonis 105 krooni kuus) ja ülikooli lõpetanuil XIX palgaastmele (II rajoonis 125 krooni kuus). Seaduse algtekstil oli 3 paragrahvi. Seadus jõustus 2. jaanuaril 1921.

Seaduse algtekstile kirjutasid alla Asutava Kogu esimees August Rei ja sekretäri abi Hugo Raudsepp..  

Seaduse 2. paragrahvi muudeti Riigihoidja poolt 19. jaanuaril 1938 dekreedina antud Seaduste Kogu VI köite väljaandmiseks vajalikkude seaduste muutmise ja täiendamise seadusega.

Seadus on avaldatud Riigi Teatajas ja kodifitseeritud kujul Seaduste Kogu VI köite 1938. aasta väljaande 2. jao seadusena nr. 3.

## Viited
Aadu Mark

**Aadu Mark** (kuni 23. aprillini 1940 **Adolf Mark**; 13. mai 1905 – 29. september 1947 Norilsk) oli Eesti kaitseliitlane ja tuletõrjuja.

Albert, Heinrich ja Aksel Marga vend.

Põllumees ja masinist Kõlleste vallas Võrumaal. Kõlleste VTÜ juhatuse liige, Kaitseliidu Kõlleste üksiku rühma pealiku abi, Kõlleste Rahvaraamatukogu Seltsi juhatuse liige.

Abiellus 1930 Elsbet Leisiga.
Väravavahi mask

**Jäähokiväravavahi mask** ehk **väravavahi kiiver** või **hokimask** on spetsiaalne mask, mida kasutavad jäähokiväravavahid, sest see kaitseb peavigastuste eest tõhusamalt kui tavaline jäähokikiiver.

Esimese väravavahina kasutas ametlikus liigamängus maski Elizabeth Graham Queen’s Universityst, kui ta pani 1927. aastal mängu ajal Toronto Varsity Bluese vastu pähe vehklemismaski. Pole teada, kas ta kasutas maski ka hiljem.

Tuntuim maskikandja elukutseliste väravahtide seas on olnud aga Kanada väravavaht Jacques Plante. 1959. aastal sai ta mängus New York Rangersi vastu näovigastuse, millest jäi näole väga suur arm. Pärast vigastusest paranemist ilmus ta jäähokiväljakule varem vaid treeningutel kasutatud klaaskiust maskis, mis oli vormitud tema näokuju järgi.

## Viited

## Vaata ka
* Jäähokikiiver
* Jäähokikepp
* Hokilitter
Mari-Leen Kiipli

**Mari-Leen Kiipli** (sündinud 1988) on eesti kunstnik.

Ta õppis fotograafiat Eesti Kunstiakadeemias ning Kõrgemas Kunstikoolis Pallas. Ta elab ja töötab Tallinnas. 

## Isikunäitusi
*2021 "Niina kalastab lodudel, võrendikel, põikmadalikel" Draakoni galeriis.
*2025 "Soolakad moonded" Draakoni galeriis

## Viited
Safranvöödik

**Safranvöödik** (*Cortinarius croceus*) on šampinjonilaadsete seltsi vöödikuliste sugukonda kuuluv liik seeni.

## Välislingid
*
Läbivise

**Läbivise** (kõnekeeles *pikk litter*;  inglise keeles *icing*) on jäähokis mitte lubatud mänguviis, mis tekib siis, kui mängija lükkab või suunab litri oma väljakupoolelt (st punase keskjoone tagant) välja nii, et see liigub ilma teist mängijat puudutamata vastase väravajoone taha – arvestades ka võimalikke põrkeid lauast või kaitseklaasist. Sellist lööki tohib teha ainult vähemuses mängiv võistkond (välja arvatud enda väravaolukorras). Kui võistkond teeb läbiviske olukorras, kus ta ei ole vähemuses, peatab kohtunik mängu ja algab lahtivise selle meeskonna kaitsetsoonist, kes ei tohi vahetusi teha.

Reegli eesmärk on ära hoida sellist mängustiili, kus meeskond lihtsalt lükkab litri võimalikult kaugele oma värava eest, sest see muudaks hokimängu vaatajatele igavaks. Surve all olles võib läbivise siiski mõnikord olla „väiksem pahe“, mis katkestab vastase rünnaku ja annab mängijatele võimaluse end korraks koguda ning valmistuda järgmise rünnaku ette.

## Viited
Lahtivise

**Alustus** (inglise keeles *faceoff*, jäähokis *allavise*) on jäähoki ja teiste pallimängude mängu algatamise meetod, kus kaks mängijat võistlevad kontrolli eest palli või ketta üle. Teised mängijad peavad hoiduma tehkimispunktist vastavalt reeglitele.

Jäähokis laseb kohtunik ketta kahe mängija vahele alla ning mäng algab alles pärast ketta puudutust jääga. Allaviseid tehakse mängu alguses, värava järel ja rikete puhul. Jäähokiväljakul on üheksa tähistatud allavise punkti ning mängijad peavad olema õigetes positsioonides vastavalt reeglitele.
Võll-laid

**Võll-laid** on Raespa poolsaare või Raespa nina tipuosa.

Endine laid.
Liivase pinnasega, kadastiku, männiku ja kitsa rannaniidualaga, merepinnast kuni 2,5 m kõrgune poolsaare osa, mis on eraldatud Raespa poolsaare muust osast madalama alaga.  

Asub Raespa külas.

Võll-laust lõunas asuvad kolm väikest laidu – 200 m kaugusel Väikeraba (ehk Silmarank) ja Vesiraba (ehk Räimeparras) ja 1 km kaugusel Suurraba (ehk Raba). 

## Vaata ka
*Raespa hoiuala
Väravasööt (jäähoki)

**Väravasööt** ehk **resultatiivne sööt** (inglise keeles *assist*) on jäähokis sööt, mis viib värava löömiseni.

Väravasöödu eest antakse resultatiivsuspunkt kuni kahele mängijale, kes viimati puutusid litrit enne värava löömist – eeldusel, et vastasmeeskond ei saanud vahepeall litrit oma kontrolli alla. 

Kui mängija saab värava kirja pärast seda, kui litter on vahepeal tabanud väravavahti või väravaposti (nn tagasilöök ehk *rebound*), saab väravasöödu eest resultatiivsuspunkti esialgne lööja. Seda juhul kui vastasvõistkonna mängija või väravavaht ei saanud vahepeal litrit täielikult enda kontrolli alla.

Üks mängija ei saa teenida iga värava resultatiivsuspunki nii söödu kui ka värava eest.

## Viited
Mercedes-Benz Arena (Berliin)

**Uber Arena** (varem tuntud kui **O<sub>2</sub> World** ja **Mercedes-Benz Arena**) on mitmeotstarbeline sisehall Saksamaal, Berliinis Friedrichshaini linnaosas, mis avati 2008. aastal. Aastal 2024 nimetati areen ümber Uber Arenaks tänu pikaajalisele koostööle haldusettevõttega AEG Europe. 

Maksimaalse mahutavusega kuni 17 000 pealtvaatajat (kontsertide või MMA puhul) on see koduhall jäähokiklubi Eisbären Berlin ja korvpalliklubi Berliini Alba jaoks. Samuti korraldatakse seal erinevaid spordivõistlusi, avalikke üritusi ja kontserte.

Areenil on toimunud kolm Euroliiga finaalturniiri (Final Four) – 2009., 2016. ja 2024. aastal –, mis on Euroopa kõrgeima taseme klubikorvpalli võistlus. Uber Arena on olnud üks silmapaistvamaid objekte Mediaspree linnaarendusprojektis ning sellel on sümboolne roll projektiga seotud ühiskondlikus arutelus. 13. juunil 2022 toimus areenil ka Premier League Darts finaal.

## Välislingid
* Koduleht
Staňkov

**Staňkov** on kolme Tšehhi asula nimi.

***[[Staňkov (Domažlice ringkond)|Staňkov]]** on linn Tšehhis Plzeňi maakonnas Domažlice ringkonnas.
***[[Staňkov (Jindřichův Hradeci ringkond)|Staňkov]]** on küla ja vald Tšehhis Lõuna-Tšehhi maakonnas Jindřichův Hradeci ringkonnas.
***[[Staňkov (Jičíni ringkond)|Staňkov]]** on küla Tšehhis Hradec Králové maakonnas Jičíni ringkonnas Pecka vallas.
Stange

**Stange** on teatrilava kohal või selle ümbruses asuv horisontaalne toru või latt, mille külge riputatakse dekoratsioone, valgusteid, kardinaid või muid lavatehnilisi elemente.

Stanged asuvad tavaliselt lavalae all stangeraamis (või stangekarkassis) ja neid saab vastavalt vajadusele üles ja alla liigutada. Enamik stangesid on ühendatud mehhanismidega, mis võimaldavad lavatöötajatel kiiresti muuta lavakujundust või valguspaigutust – näiteks kasutada vastukaalusüsteeme või mootori abil liigutatavaid süsteeme.

Stanged on osa lavatehnilisest varustusest ja olulised teatri lavapildi kujundamisel ning sujuvate stseenivahetuste läbiviimisel.

Stangesid on mitut tüüpi sõltuvalt kasutusest:

* **Dekoratsioonistange** – millele kinnitatakse lavakujunduse elemente (nt tagaseinad, seinavaibad).
* **Valgustusstange** – valgusprojektorite ja muude valgustite paigaldamiseks.
* **Eesriidestange** – pealavaesise kardinapaigalduse jaoks.

## Etümoloogia
Sõna **stange** tuleneb saksa keelest (*Stange* – varras, latt), kust see on üle võetud ka eesti teatri tehnilisse kõnepruuki.

## Vaata ka

* Eesriie
* Dekoratsioon
Santa Isabeli saar

**Santa Isabel** on saar Melaneesias, üks Saalomoni saartest. Saar asub Choiseuli ja Malaita vahel. Pindala on 2999 km². Kuulub Saalomoni Saarte Isabeli provintsi.
 
Saare kõrgeim tipp Sasari ulatub 1220 m üle merepinna.

Saarel elab umbes 35 000 inimest. Nad räägivad Polüneesia keelte kagusaalomoni rühma kuuluvat bugotu keelt ja loodesaalomoni rühma kuuluvaid keeli, sealhulgas zabana ja tšekeholo keelt.
Parter

**Parter** on teatri, kino või kontserdisaali madalaim osa, kus paiknevad tavaliselt peamised vaatajate istekohad. 

Parter asub otse lava ees ja sageli lava tasapinnal või kergelt tõusva põrandaga, et tagada parem nähtavus.

Mõiste pärineb prantsuse keelest *par terre*, mis tähendab 'maa peal'. Teatrikontekstis viitab see istmetele, mis asuvad rõdude all saali põrandal.

## Viited
Šveitsi majandus-, haridus- ja teadusministeerium

**Majandus-, Haridus- ja Teadusasjade Föderaalministeerium** (saksa keeles *Eidgenössisches Departement für Wirtschaft, Bildung und Forschung*, prantsuse keeles *Département fédéral de l'économie, de la formation et de la recherche*, itaalia keeles *Dipartimento federale dell'economia, della formazione e della ricerca*, romanši keeles *Departament federal d'economia, furmaziun e retschertga*) on üks seitsmest Šveitsi ministeeriumist. Seda juhib üks Liidunõukogu liikmetest.

## Endised nimed
* 1848–1872: Kaubandus- ja Tolliministeerium
* 1873–1878: Raudtee- ja Kaubandusministeerium
* 1879–1887: Kaubandus- ja Põllumajandusministeerium
* 1888–1895: Tööstus- ja Põllumajandusministeerium
* 1896–1914: Kaubandus-, Tööstus- ja Põllumajandusministeerium
* 1915–1978: Majandusasjade Ministeerium
* 1979–2012: Majandusasjade Föderaalministeerium
* 2013–: Majandus-, Haridus- ja Teadusasjade Föderaalministeerium

## Ministeeriumi juhtide loend
*Uuendatud 3. augustil 2025.*

## Vaata ka
* Šveitsi Ülikoolide Konverents
* Eidgenössische Hochschule für Berufsbildung

## Välislingid
* Koduleht
Finland (aurulaev)

**Finland** oli International Mercantile Marine Companyle ehitatud kahe korstnaga ookeaniliinilaev. Auru jõul liikunud laev oli mõeldud Red Star Line'i liinidel sõitudeks Lääne-Euroopasse, siiski prahiti seda niisamuti White Star Line'ile, American Line'ile ja Panama Pacific Line'ile.

New Yorgis asunud kodusadamast risteldi põhiliselt Ühendkuningriiki, Belgiasse, Itaaliasse ja Kreekasse.

Ameerika Ühendriikide olümpiakomitee otsusel sõidutati laevaga ameeriklaste meeskond 1912. aasta suveolümpiamängudele Stockholmis.

Esimese maailmasõja ajal teenis laev nii transpordilaevana maaväes kui ka abilaevana mereväes.

1923. aastast võeti laevaga läbi Panama kanali ette reise San Franciscosse, vahepeatustega Los Angeleses või San Diegos.

## Vaata ka
*Atlandi ookeani ületus

## Viited
Päijänne veetunnel

**Päijänne veetunnel** viib värske vee Päijänne järvest Helsingi piirkonda. See tagab rohkem kui miljonile inimesele piisavalt värsket ja puhast vett. See maailma suurim sidus kaljutunnel on 30--100 meetri sügavusel.

120 km pikk, 16 m2 ristlõikes. Maailmas pikkuselt teine tunnel.

Tunnelit ehitati kolmes järgus, kolm järku oli, kolm aastat pikad. 1973--1976 ehitati 35 km, 1976--1979 ehitati 60 km, ning 1979--1982 ehitati ülejäänud 25 km.

## Vaata ka
* Tunnel

## Viited
STS-47

**STS-47** oli Space Shuttle'i programmi 50. missioon ja kosmosesüstiku Endeavour teine missioon.

STS-47 startis 12. septembril 1992. Missiooni eesmärkideks oli elu- ja materjaliteaduste eksperimentide sooritamine Spacelab-J laboris, mis asus süstiku lastiruumis. Labor oli NASA ning Jaapani Riikliku Kosmoseuuringute Agentuuri (NASDA) ühisprojekt. 

Missioonil osalesid Mamoru Mohri, kellest sai esimene kosmosesüstikuga lennanud jaapanlasest astronaut; Mae Jemison, esimene afroameeriklasest naine kosmoses ning Mark Lee ja Jan Davis, kes olid ainus abielupaar, kes on koos kosmosesüstikuga lennanud. Varem olid NASA reeglid keelanud abielupaaridel samal missioonil osalemise.

Missioon naasis Maale 20. septembril 1992.

## Viited
Arnold Matteus (põllumees)

**Arnold Matteus** (18. märts 1901 Mõttusmäe talu, Kärgula vald, Võrumaa – 25. detsember 1998) oli eesti põllumees.

Ta õppis Kärgula külakoolis ja Urvaste kihelkonnakoolis kuni 1917. aastani, mil hakkas koos isaga talu pidama.

Alates 1918. aastast osales kohalike seltside tegevuses. Kärgula Laulu- ja Muusikakoor (abiesimees), Kärgula Hariduse Selts (esimees alates 1926), Kärgula VTÜ (liige alates 1921, juhatuse liige ja sekretär), Antsla divisjoni Kärgula kompanii käsunduspealik. Elas Mõttusmäe talus Sõmerpalu vallas.

Maetud Osula kalmistule.

## Kirjandus
*Lõuna-Eesti tegelaste biograafiad. Pärnu, 1938, lk. 124–125.

## Välislingid
*https://www.digar.ee/viewer/et/nlib-digar:134576/113419/page/340
Raudteelaste päev

**Raudteelaste päev** on tähtpäev, mida peetakse iga aasta augusti esimesel pühapäeval Venemaal ja mitmetes endistes liiduvabariikides.

Raudteelaste päev kehtestati 28. juulil 1936 NSV Liidu Kesktäitevkomitee dekreediga (allkirjastaja esimees Mihhail Kalinin), mis määras päeva tähistamise kuupäevaks 30. juuli.

NSV Liidu Rahvakomissaride nõukogu otsusega 9. juulil 1940 nihutati raudteelaste päeva toimumise aeg iga aasta augusti esimesele pühapäevale.

## Viited
Zeeland (aurulaev)

**Zeeland** oli International Mercantile Marine Companyle ehitatud kahe korstnaga ookeaniliinilaev.

## Vaata ka
*Atlandi ookeani ületus

## Viited
Vaderland (aurulaev)

**Vaderland** (1915. aastast **Southland**) oli International Mercantile Marine Companyle ehitatud kahe korstnaga ookeaniliinilaev.

## Hukk
Saksa keisririigi allveelaev U-70 andis sellele torpeedotabamuse 4. juunil 1917, mil laev hukkus umbes 260 km kaugusel loodes Toraigh' saarest.

## Vaata ka
*Atlandi ookeani ületus

## Viited
Staňkov (Domažlice ringkond)

**Staňkov** (saksa keeles *Stankau*) on linn Tšehhis Plzeňi maakonnas Domažlice ringkonnas. Staňkov asub Radbuza jõe ääres, Domažlicest ligikaudu 16 km kirdes ja Plzeňist umbes 30 km edelas.

Radbuza jõgi jagab Staňkovi kaheks osaks: jõe vasakul kaldal asub Staňkovi linn ja paremal kaldal Staňkovi küla. Staňkov hõlmab ka Ohučovi, Krchleby ja Vránovi külasid. Staňkovi küla on esmamainitud 1233. aastal. Staňkovi alevikku on ürikutes esmamainitud 1367. aastal. Kuni 1425. aastani kuulusid küla ja alev Chotěšovi kloostrile. 1938. aastal liideti Staňkovi küla ja alev üheks omavalitsuseks. Linnaks sai Staňkov 1960. aastal.

## Viited
Semgallia piiskopkond

**Semgallia piiskopkond** oli katoliiklik piiskopkond aastatel 1225–1251, Vana-Liivimaal.

Semgallia piiskopkond moodustati 1225. aastal Semgallia ja senise Seloonia piiskopkonna (1218–1225) aladest, kui 1225.–1226. aastal viidi piiskopkonna keskus Sēlpilsi linnusest üle Mežotne linnusesse ja likvideeriti ametlikult Seloonia piiskopkond ning asutati Zemgale ehk Semgallia piiskopkond, ehkki nende piiskop jäi samaks ja territoorium osaliselt kattus. 

On teada, et lisaks Mežotnele kuulus reaalselt piiskopkonna võimu alla ka Riia-lähedane Babīte linnus. 

1251. aastal liideti Semgallia piiskopkonna valdused Riia peapiiskopi diötseesiga.

1254. aastal kinnitas Rooma paavst Innocentius IV Liivi ordu õigusi Sēlijale. Seelide lõunapoolsed alad (laias laastus praegused Biržai, Zarasai, Rokiškise ja Kupiškise rajoonid) allutas endale Leedu suurvürstiriik.

## Viited

## Vaata ka
*Liivimaa ristisõda#Sõjad semgalitega, Semgalid
Digne-les-Bainsi ringkond

**Digne-les-Bainsi ringkond** on ringkond Prantsusmaal Provence-Alpes-Côte d'Azuri piirkonnas Alpes-de-Haute-Provence'i departemangus. Ringkond koosneb 46. vallast. Seal elas 48 726 inimest 2022. aastal.

Ringkond asub departemangu keskosas.

## Koosseis
### Kantonid

Digne-les-Bainsi ringkonda kuuluvad järgmised kantonid (sh mõni vaid osaliselt):

* Château-Arnoux-Saint-Aubani' kanton (5 valda 8-st)
* Digne-les-Bainsi 1. kanton (7 valda)¹
* Digne-les-Bainsi 2. kanton (7 valda)¹
* Forcalquier' kanton (1 vald 15-st)
* Oraisoni kanton (1 vald 3-st)
* Riezi kanton (11 valda 17-st)
* Seyne'i kanton (14 valda 34-st)
* Valensole'i kanton (1 valda 10-st)
¹Digne-les-Bainsi vald on nendes kantonites vaid osaliselt

### Vallad

Digne-les-Bainsi ringkonnas olid järgmised vallad 1. jaanuaril 2024 seisuga (sulgudes INSEE koodid):

## Viited
Seloonia piiskopkond

**Seloonia piiskopkond** oli katoliiklik piiskopkond aastatel 1218–1225, Vana-Liivimaal.

Riia piiskop Albert asutas 1217. aastal semgalite ja seelide alasid hõlmava Seloonia piiskopkonna keskusega Sēlpilsi muinaslinnuses. Reaalselt neid alasid siiski ei kontrollitud., Seloonia piiskopkond hõlmas seelide põhjapoolsed alad, 1219. aastal kinnitas Rooma paavst Honorius III piiskopi Alberti õigust sellele.

Uued Vana-Liivimaa piiskopkonnad, nagu ka Riia  piiskopkond, allusid otse Rooma paavstile, siiski oli Riia piiskopil tunduvalt suurem võim kui teistel toonastel Liivimaa piiskoppidel: talle oli antud õigus uusi piiskopkondi rajada ja ka piiskoppe ametisse nimetada.

Seloonia piiskopkond moodustati Semgallia ja Seloonia aladest ja aladest moodustati 1225. aastal Zemgale ehk Semgallia piiskopkond, kui 1225.–1226. aastal viidi piiskopkonna keskus Sēlpilsi linnusest üle Mežotne linnusesse ja likvideeriti ametlikult Seloonia piiskopkond, ehkki nende piiskop jäi samaks ja territoorium osaliselt kattus. 

Seloonia piiskopi residents asus Riia lähedal Babīte piiskopilinnuses. 

## Viited

## Vaata ka
*Liivimaa ristisõda#Sõjad semgalitega, Semgalid
Mae Jemison

**Mae Carol Jemison** (sündinud 17. oktoobril 1956) on Ameerika Ühendriikide insener, arst ja endine NASA astronaut. Ta sai 1992. aastal esimeseks afroameeriklasest naiseks kosmoses, kui osales missioonil STS-47. 

Jemison sündis Alabamas ja kasvas üles Chicagos. Ta lõpetas Stanfordi Ülikooli keemiatehnoloogia erialal ning Aafrika ja Aafrika-Ameerika uuringute erialal. 1981. aastal lõpetas Jemison Cornelli Ülikooli meditsiini erialal. Aastatel 1983–1985 töötas ta Rahukorpuse arstina Libeerias ja Sierra Leones ning hiljem ka perearstina. 1987. aastal valiti ta NASA astronaudiks. Tema ainsaks missiooniks jäi STS-47 ning ta lahkus NASA-st 1993. aastal, et asutada tehnoloogiauuringute ettevõte. 

Jemison asutas hiljem ka haridusalase mittetulundusühingu, mille kaudu juhitakse projekti 100 Year Starship, mida rahastab DARPA. Lisaks on ta kirjutanud mitu lasteraamatut ja esinenud korduvalt televisioonis, muu hulgas 1993. aastal seriaalis "Star Trek: Uus põlvkond".

## Viited
Franssees

**Franssees** (pr *française* 'prantsuse') on 19. sajandil  Saksamaal tantsitud, kontratantsude hulka kuuluv seltskonnatants 6/8-taktimõõdus.

Tantsu mainitakse esimest korda 1820. aasta paiku. Tants on suguluses kadrilliga, mis 19. sajandil asendas varasemad 18. sajandi kontratantsud.

## Viited

## Välislingid
* Video: Münchner Francaise mit Stephanie Götz und David Koglin. - Deutsches Theater München
Ulf Petersson (Roos af Hjelmsäter)

**Ulf Petersson (Roos af Hjelmsäter)** (1415 – pärast 1480) oli Rootsi aadlik, rüütel, riiginõunik ja kihelkonnakohtunik (*häradshövding*). Ta kuulus tuntud aadlisuguvõsasse Roos af Hjelmsäter. Ulf Petersson oli Ervalla mõisa omanik ja seotud mitmete teiste maavaldustega Rootsis.

## Elulugu
Ulf Petersson oli riiginõuniku Peter Ulfssoni ja Brita Björnsdotteri poeg. Tema isa oli 1430. aastatel Värmlandis üks kuningas Eriku vastase ülestõusu juhte, kes võib-olla seetõttu ka tapeti. Ulfil oli kaks venda.

1. jaanuaril 1443, kuningas Christophi Baierist kroonimisel, löödi Ulf Petersson Uppsala toomkirikus rüütliks – tõenäoliselt oli ta üks 76 väepealikust, keda Vadstena kloostri kroonika nimetab. 10. märtsil 1443 oli ta juba riiginõunik, kui ta osales Strängnäsi kohtuistungil, mis lahendas vaidlust Vårfruberga kloostri ja Staffan Ulfssoni vahel.

Ulf Peterssonile kuulus Ervalla mõis Ervalla kihelkonnas Västmanlandis. Lisaks kuulus talle rohkesti maavaldusi eri Rootsi piirkondades. Ta annetas 1445. aastal Närke Snavlunda veski Vadstena kloostrile.

Ta oli Åkerbo kihelkonnakohtunik alates vähemalt 1450. aastast ja elas siis Ervallas. 1450. aastal võttis ta osa nõupidamisest Arbogas. Ulf Peterssoni nimi esineb ka 1459. aasta Arbogas peetud linnaraamatus ning viimati mainitakse teda 1480. aastal, kui ta osales otsuse langetamisel muuta Kronobäcki hospidal Johannese ordu kloostriks. Pärast seda teda allikates enam ei mainita.

## Perekond
Ulf Petersson oli abielus Birgitta Jönsdotteriga, kes elas veel 1469. aastal. Tõenäoliselt oli ta väepealik Jöns Bengtssoni (Lejonansikte) tütar, kelle kodukoht oli Svenneby mõis Örtomta kihelkonnas Östergötlandis.

Neil oli kolm teadaolevat last:

*Jöns Ulfsson (Roos af Hjelmsäter), rüütel.
*Katarina Ulfsdotter (Roos af Hjelmsäter), abiellus Karl Knutssoniga (Gera), riiginõuniku ja kõrgaadliga. Aastal 1469 kinnitasid Ulf ja Birgitta, et loovutavad oma eluajaks Katarinale ja Karlile Svenneby ning muid maavaldusi.
*Elin Ulfsdotter, abiellus väepealiku, riiginõuniku ja Östergötlandi seaduspiirkonna kohtuniku Henrik Erlandssoniga (Bååt).

## Viited
Gapi ringkond

**Gapi ringkond** on ringkond Prantsusmaal Provence-Alpes-Côte d'Azuri piirkonnas Hautes-Alpesi departemangus. Ringkond koosneb 126. vallast. Seal elas 108 193 inimest 2022. aastal.
Ringkond asub departemangu lääneosas.

## Koosseis
### Kantonid

Gapi ringkonda kuuluvad järgmised kantonid:

* Chorgesi kanton (17 valda)
* Embruni kanton (8 valda)
* Gapi 1. kanton (1 vald)¹
* Gapi 2. kanton (1 vald)¹
* Gapi 3. kanton (1 vald)¹
* Gapi 4. kanton (1 vald)¹
* Laragne-Montéglini kanton (13 valda)
* Saint-Bonnet-en-Champsauri kanton (25 valda)
* Serresi kanton (37 valda)
* Tallardi kanton (18 valda)
* Veynesi kanton (8 valda)
¹Gapi vald on nendes kantonites vaid osaliselt

### Vallad

Gapi ringkonnas olid järgmised vallad 1. jaanuaril 2024 (sulgudes INSEE koodid):

## Viited